**PA17/RO13 - Promovarea diversităţii în cultură şi artă**

**în cadrul patrimoniului cultural european**

**FONDUL PENTRU RELAŢII BILATERALE**

**MĂSURA B – Colaborare și schimb de experiență**

**GHIDUL SOLICITANTULUI**

**CERERE DE PROPUNERI 1/2015**

**Bucureşti**

**iulie 2015**

CUPRINS

1. Introducere .......................................................................................................................... pag. 3
2. Cadrul instituţional .............................................................................................................. pag. 4
3. Cadrul legal al Mecanismului Financiar SEE 2009-2014 ...................................................... pag. 5
4. Despre Program .................................................................................................................. pag. 5
5. Despre cererea de propuneri............................................................................................... pag. 6
   1. Eligibilitatea solicitanţilor ............................................................................................ pag. 7
   2. Eligibilitatea cheltuielilor ............................................................................................ pag. 8
   3. Depunerea cererilor de finanțare ............................................................................... pag. 9
   4. Evaluarea cererilor de finanțare ................................................................................. pag. 10
6. Contractare .......................................................................................................................... pag. 11
7. Raportare şi plăţi .................................................................................................................. pag. 11
8. Informaţii suplimentare........................................................................................................ pag. 11

# INTRODUCERE

Obiectivele Programului **PA17**/**RO13 *Promovarea diversităţii în cultură şi artă în cadrul patrimoniului cultural european*** (finanţat în proporţie de 85% prin Granturile SEE), denumit în continuare, **Programul***,* se referă la **s**porirea dialogului cultural și la protejarea identității europene prin înțelegerea diversității culturale. Programul este parte integrantă a implementării Mecanismului Financiar al Spațiului Economic European (SEE) 2009-2014.

Obiectivele generale ale Mecanismului Financiar SEE 2009-2014/Granturilor SEE sunt reducerea disparităților economice și sociale în Spațiul Economic European și întărirea relațiilor bilaterale dintre statele donatoare și statele beneficiare.

Programul va contribui și la întărirea relaţiilor bilaterale între operatorii culturali din România și cei din statele donatoare.

Granturile SEE contribuie la protejarea și revitalizarea patrimoniului cultural, la promovarea diversităţii culturale şi a dialogului intercultural, la protejarea minorităţilor şi încurajarea schimburilor culturale prin finanţarea cu mai mult de 200 milioane de euro a acestora în cele 14 state beneficiare.

**România beneficiază de o finanţare în valoare de 20,8 milioane de euro pentru sectorul cultural.**

Programul *Promovarea diversităţii în cultură şi artă în cadrul patrimoniului cultural european* are următoarele componente:

* **Conștientizarea diversității culturale și întărirea dialogului intercultural;**
* **Documentare cu privire la istoria culturală.**

**Cel puţin 10% din totalul costurilor eligibile ale Programului vor viza îmbunătăţirea situaţiei populaţiei rome.**

**Fondul pentru relaţii bilaterale din cadrul Programului are un buget total de 120.332 euro.**

Alocarea financiară pentru Relaţii Bilaterale, **Măsura B - Colaborare și schimb de experiență** a prezentei cereri de propuneri pentru *acțiuni bilaterale de parteneriat* este de **48,973 euro**.

Valoarea maximă a finanțării nerambursabile este de **5000 euro per cerere**.

În România, Programul este implementat de Ministerul Culturii, prin Unitatea de Management a Proiectului (UMP), în calitate de Operator de Program. Partenerul de Program din statele donatoare este Consiliul Artelor Norvegia (Arts Council Norway).

Prezenta cerere de propuneri pentru *acțiuni bilaterale de parteneriat* conţine procedurile şi condițiile pentru depunerea acestora în vederea obţinerii de finanțare nerambursabilă pentru întărirea relaţiilor bilaterale din cadrul Programului *Promovarea diversităţii în cultură şi artă în cadrul patrimoniului cultural european.*

Cererea de propuneri pentru *acțiuni bilaterale de parteneriat* se adresează promotorilor de proiecte care doresc să dezvolte relaţii bilaterale cu operatori culturali din statele partenere, și anume: instituții și organizații neguvernamentale din domeniul cultural, creatori, artişti şi specialişti din domeniul cultural care doresc să iniţieze/dezvolte parteneriate cu organizații şi instituţii din România.

**Prezentul document nu absolvă solicitanții de obligația respectării legislației naționale și europene în vigoare.**

Pentru orice clarificări, solicitanții pot contacta help-desk-ul stabilit la nivelul Operatorului de Program. Informații suplimentare pot fi solicitate la adresa de e-mail: [office@fonduri-diversitate.ro](mailto:office@fonduri-diversitate.ro).

Răspunsurile vor fi date în termen de 3-5 zile lucrătoare. Întrebările și răspunsurile relevante şi pentru ceilalţi potenţiali solicitanţi vor fi publicate pe site-ul Programului [www.fonduri-diversitate.ro](http://www.fonduri-diversitate.ro)

# CADRUL INSTITUȚIONAL

**Ministerul Fondurilor Europene** îndeplineşte rolul de **Punct Naţional de Contact.** Punctul Naţional de Contact va avea responsabilitatea generală de a atinge obiectivele Mecanismului Financiar SEE 2009 – 2014, precum şi de a-l pune în aplicare în statul beneficiar. Va servi drept punct de contact şi va fi responsabil şi de punerea în aplicare a Memorandumului de Înțelegere. Punctul Focal Naţional reprezintă statul beneficiar în relaţiile sale cu Comitetul Mecanismului Financiar SEE, referitor la punerea în aplicare a Mecanismului Financiar SEE 2009 – 2014 în cadrul statului beneficiar.

**Autoritatea de Certificare şi Plată** funcţionează ca direcţie generală în cadrul Ministerului Finanţelor Publice şi îndeplineste rolul de **Autoritate de Certificare (AC)**. Autoritatea de Certificare este, de asemenea, responsabilă cu pregătirea şi transmiterea rapoartelor de neregularităţi.

**Unitatea Centrală de Armonizare pentru Auditul Public Intern** (UCAAPI) din cadrul Ministerului Finanţelor Publice îndeplinește rolul de **Autoritate de Audit.** Autoritatea de Audit trebuie să se asigure că auditurile sunt executate pentru a verifica dacă sistemul de management şi control al statului beneficiar funcţionează în mod eficient.

**Unitatea de Management a Proiectului** din cadrul Ministerului Culturii îndeplineşte rolul de **Operator de Program** şi este responsabil cu pregătirea şi implementarea Programului, în conformitate cu principiile economiei, eficienţei şi eficacității și, în special:

* + se va asigura că proiectele contribuie la obiectivele generale ale Mecanismului Financiar SEE 2009–2014 şi ale rezultatelor specifice Programului şi obiectivelor acestuia şi că sunt în conformitate cu prezentul Regulament, cu Acordul de Program, precum şi că sunt aplicabile normelor de drept naţional şi ale Uniunii Europene, în toate etapele de implementare;
  + va colecta cererile, va selecta proiectele ce urmează să fie finanţate şi va semna contractele de finanțare pentru fiecare proiect în parte;
  + va verifica rezultatele directe ale proiectelor şi cheltuielile declarate de promotorii proiectelor, conformitatea acestora cu prevederile Regulamentului, contractului de finanţare precum şirespectarea aplicării legislaţiei naţionale şi a Uniunii Europene;
  + va monitoriza progresul proiectelor şi se va asigura de calitatea implementării acestora.

Pentru mai multe informaţii despre responsabilităţile Operatorului de Program se poate consulta Regulamentul privind implementarea Mecanismului Financiar al Spaţiului Economic European (SEE) 2009-2014, accesând următorul link:

<http://eeagrants.org/Results-data/Results-overview/Documents/Legal-documents/Regulations-with-annexes/EEA-Grants-2009-2014> .

# CADRUL LEGAL AL MECANISMULUI FINANCIAR SEE 2009-2014

Prezenta cerere de propuneri pentru *acțiuni bilaterale de parteneriat* este guvernată de acte legislative şi regulamente, după cum urmează:

1. Memorandumul de Înţelegere dintre Islanda, Principatul Liechtenstein, Regatul Norvegiei şi Guvernul României privind implementarea Mecanismului Financiar SEE 2009-2014, semnat la 24 martie 2012 şi amendat la 18 octombrie 2012;
2. Regulamentul privind implementarea Mecanismului Financiar al Spaţiului Economic European (SEE) 2009-2014, aprobat de Comitetul Mecanismului Financiar SEE în conformitate cu Art. 8.8. din Protocolul 38B privind Mecanismul Financiar SEE din 13 ianuarie 2011 şi confirmat de Comitetul Permanent al statelor AELS la 18 ianuarie 2011;
3. Ordonanţa de Urgenţă a Guvernului nr. 88/2012 privind implementarea cadrului instituţional pentru coordonarea, implementarea şi gestionarea asistenţei financiare acordate României prin Mecanismul Financiar al Spaţiului Economic European şi prin Mecanismul financiar norvegian pe perioada de programare 2009-2014, aprobată prin Legea nr. 246/2013;
4. Ordonanţa de Urgenţă nr. 23/2013 privind gestionarea financiară a fondurilor externe nerambursabile aferente Mecanismului Financiar al Spaţiului Economic European 2009-2014 şi Mecanismului financiar norvegian 2009-2014.

# DESPRE PROGRAM

Programul va contribui la realizarea obiectivelor generale ale Granturilor SEE, respectiv reducerea disparităților economice și sociale în Spațiul Economic European și pentru întărirea relațiilor bilaterale dintre statele donatoare și statele beneficiare.

Programul are următoarele componente:

* **Conștientizarea diversității culturale și întărirea dialogului intercultural;**
* **Documentare cu privire la istoria culturală.**

Fondul pentru Relaţii Bilaterale este parte integrantă a Programului. Principalele obiective ale Fondului pentru Relații Bilaterale sunt:

* creşterea nivelului de cooperare dintre organizaţiile şi instituţiile din România şicele din statele donatoare;
* îmbunătăţirea cunoaşterii şi înţelegerii reciproce;
* împărtășirea experienței rezultate din implementarea proiectelor.

Fondul pentru Relaţii Bilaterale cuprinde două măsuri:

**Măsura A - Inițiere  / Dezvoltare de parteneriate** - susține activitățile de identificare a potențialilor parteneri din statele donatoare anterior / în timpul pregătirii proiectului, respectiv dezvoltarea de parteneriate în vederea depunerii, spre finanțare, a proiectelor culturale.

**Măsura B - Colaborare și schimb de experiență** - susține activitățile de colaborare, schimb de experiență, transfer de cunoștințe, tehnologie și bune practici între promotorii de proiect și entități din statele donatoare, după obținerea finanțării proiectului.

# DESPRE CEREREA DE PROPUNERI

**Măsura B - Colaborare și schimb de experiență** din cadrul prezentei cereri de propuneri susține activitățile de colaborare, schimb de experiență, transfer de cunoștințe, tehnologie și bune practici între promotorii de proiect și entități din statele donatoare sau organizații internaționale de profil. Promotorii de proiecte finanțate în cadrul Programului pot solicita o finanțare suplimentară în scopul de a stabili colaborări cu entități din statele donatoare sau organizații internaționale, pentru a participa la seminarii sau conferințe în statele donatoare sau pentru a organiza astfel de evenimente în comun cu organizații din statele donatoare.

**ACTIVITĂȚI ELIGIBILE**

**Sunt eligibile următoarele activităţi între promotorii de proiect din Romania din cadrul Programului PA17/RO13 şi entități din statele donatoare sau organizații internaționale:**

* **Întâlniri cu entități din Statele Donatoare în vederea colaborării, a schimbului de experiență, a** transferului de cunoștințe și bune practici
* **Întâlniri suplimentare cu partenerii de proiect din Statele Donatoare, pe lângă cele deja prevăzute în cadrul proiectului;**
* **Organizarea de evenimente în scopul schimbului de experiență, a** transferului de cunoștințe, a diseminării bunelor practici acumulate în decursul proiectului
* **Participarea la conferinţe, seminarii, ateliere de lucru organizate de entități din statele donatoare/ organizații internaționale, în vederea identificării modalităţilor de dezvoltare a proiectelor.**
* **Alte activități care conduc la sporirea colaborării și schimbului de experiență bilaterale în domeniul culturii.**

**Prezenta cerere de propuneri Măsura B - Colaborare și schimb de experiență** **din cadrul relaţiilor bilaterale îşi propune să creeze sau să întărească premisele colaborării în domeniul cultural între entităţile din statele donatoare şi România.**

# Eligibilitatea solicitanţilor/partenerilor

Organizaţii / entităţi din statele donatoare pot solicita finanţare, în mod direct, în cadrul acestei cereri de propuneri.

**Solicitanţii eligibili sunt:**

* **promotorii de proiecte mari din cadrul Programului PA17/RO13**
* **promotorii de proiecte mici din cadrul Programului PA17/RO13**

**Partenerii eligibili sunt:**

* **entități din statele donatoare sau organizații internaționale**

**O entitate/ un solicitant poate depune o singură cerere de finanţare în cadrul acestui apel.**

**IMPORTANT!**

Solicitantul va fi exclus din procesul de evaluare şi selecţie, dacă se constată că acesta a dezinformat Operatorul de Program, prin furnizarea de informații incorecte care au fost luate în considerare în procesul de evaluare.

# 5.2. Eligibilitatea cheltuielilor

Suma totală alocată pentru relaţii bilaterale: Măsura B - Dezvoltarea colaborării bilaterale, în cadrul prezentei cereri de propuneri, este de  **48,973 euro.**

**Valoarea maximă a finanţării este de 5000 Euro per entitate.**

Pentru călătorii peste hotare se vor lua în considerare sume forfetare, conform ORDINULUI MFE nr. 1055 din 16 octombrie 2014 privind aplicarea sumelor forfetare în cazul deplasărilor finanţate din Fondul pentru relaţii bilaterale la nivel naţional şi de program în cadrul Mecanismului financiar SEE şi Mecanismului financiar norvegian 2009-2014**.**

**Rata de cofinanţare şi cheltuieli eligibile**

**Valoarea finanţării poate acoperi până la 100% din totalul cheltuielilor eligibile pentru *acţiunea bilaterală de parteneriat.* Nu este solicitată cofinanţare din partea solicitantului. Cheltuielile eligibile în cadrul acestei cereri de propuneri sunt acele cheltuieli efectuate de către beneficiarul finanţării implicat în acţiunile bilaterale de parteneriat.**

Aceste cheltuieli trebuie să fie în concordanţă cu practicile curente ale solicitantului şi includ:

* Cheltuieli de transport internaţional (dus – întors), clasa economic;
* Indemnizaţia de şedere: cazare, diurnă;
* Cheltuieli de transport local în Romania şi în statele donatoare, în concordanţă cu prevederile legislaţiei naţionale;
* Cheltuieli cu asigurarea de călătorie
* Taxe de acces la conferinţe, seminarii, ateliere de lucru;
* Cheltuieli organizare evenimente.

**IMPORTANT:**

În cadrul acestei cereri de propuneri privind acţiuni bilaterale de parteneriat, nu se acordă prefinanţare. Toate cheltuielile efectuate în cadrul acestei acţiuni, trebuie să fie suportate de către beneficiarul finanţării şi vor fi rambursate, ulterior, de către Operatorul de Program, pe baza Raportului final şi a documentelor justificative prezentate de către solicitant. Rambursarea va fi efectuată în termen de 30 zile de la aprobarea Raportului final.

**Lansarea cererii de propuneri**

Această cerere de propuneri pentru relaţii bilaterale: Măsura B - Dezvoltarea colaborării bilaterale este lansată pe data de **……. iulie 2015**.

Termenul limită de depunere este **15 octombrie 2015.**

Cererile de finanţare depuse vor fi evaluate în mod continuu, în ordinea înregistrării lor. Acordarea finanțărilor se va face până ce întreaga alocare financiară va fi epuizată, pe principiul FIRST IN – FIRST OUT (FIFO).

Toate acţiunile de parteneriat finanţate în cadrul acestei cereri de propuneri trebuie să fie finalizate nu mai târziu de 30 aprilie 2016.

# 5.3. Depunerea cererilor de finanţare

**Dosarul solicitării de finanţare va include:**

* **Formularul cererii de finanţare** (Anexa 1 –formular atașat acestei cereri de propuneri), care va fi completat în limba engleză;
* **Scrisoarea de exprimare a interesului** din partea potenţialului partener (Anexa 3–formular atașat acestei cereri de propuneri) în limba engleză, unde este cazul;
* **Documente care atestă participarea la un eveniment specific** (unde este cazul), în limba engleză.

Dosarul solicitării de finanţare, incluzând toate documentele menţionate anterior, va fi depus în **1 exemplar tipărit** (1 original) şi **o versiune electronică** (ex.: CD, stick USB) incluzând toate documentele menţionate anterior. Documentele în formă electronică trebuie să aibă un format compatibil cu MS Word, Adobe Acrobat, MS Excel.

Solicitările de finanţare vor fi transmise în plic sigilat, prin intermediul poştei, curier, sau livrate personal la următoarea adresă:

**Unitatea de Management a Proiectului**

**Ministerul Culturii**

**B-dul Unirii nr. 22, Et. 5, camera 503, Sector 3, Bucureşti – 030833**

Plicul sigilat trebuie să aibă următoarele informații menţionate pe el:

**Granturi SEE**

**PA17/RO13 Promovarea diversităţii încultură şi artă în cadrul patrimoniului cultural european**

**Fondul pentru relaţii bilaterale**

**Cerere de propuneri pentru relaţii bilaterale Măsura B, runda 1/2015**

**Solicitant:** <completaţi numele şi adresa>

**Numele şi naţionalitatea partenerului** - unde este cazul: <completaţi numele şi naţionalitatea partenerului>

**IMPORTANT!**

Solicitările de finanţare trimise prin e-mail sau fax NU vor fi acceptate.

Ultima zi de primire a solicitărilor de finanţare pentru relaţii bilaterale este **15 octombrie 2015.** Dovada datei expedierii este data ştampilei poştei sau a serviciului de curierat. In cazul epuizării alocării financiare anterior acestei date, solicitantul va fi informat asupra acestui fapt și i se va restitui dosarul.

Dacă depunerea se face, personal, la adresa menţionată mai sus, acest lucru este posibil până la data de **15 octombrie 2015, ora locală 16.00.**

# 5.4. Evaluarea cererilor de finanţare

Procesul de evaluare şi selecție va include următoarele etape:

1. **Înregistrarea şi deschiderea solicitărilor**: numai solicitările transmise în plic sigilat şi în condiţiile descrise anterior vor fi deschise şi procesate.
2. **Verificarea conformităţii administrative şi a criteriilor de eligibilitate** se va face pe baza următoarei grile de evaluare:

|  |  |  |
| --- | --- | --- |
| **Criterii administrative şi de eligibilitate** | **DA** | **NU** |
| Dosarul de solicitare a finanţării (Cererea de finanţare şi anexele sale) este transmis în 1 exemplar tipărit şi o versiune electronică a tuturor documentelor |  |  |
| Solicitantul este eligibil pentru a primi finanţare |  |  |
| Potenţialul partener este eligibil |  |  |
| Valoarea finanţării solicitate este de maximum 5000 euro |  |  |
| Perioada de implementare este până la 30 aprilie 2016 |  |  |

**Numai solicitările care vor primi *“DA”* la toate rubricile, se vor califica pentru următoarea etapă de evaluare.**

**Un solicitant a cărui cerere a fost respinsă, o poate retransmite înaintea termenului limită al acestei cereri de propuneri.**

**Pentru verificarea îndeplinirii criteriilor de eligibilitate, Operatorul de Program îşi rezervă dreptul de a solicita documente suplimentare. Solicitarea va fi facută prin email (la adresa indicată în cererea de finanţare), iar răspunsurile la solicitarea de clarificări trebuie transmise de către solicitant în scris, prin e-mail, fax sau curier, în termen de maximum 3 zile lucrătoare de la data solicitării. Dacă nu se transmit informaţiile solicitate în termenul limită prevăzut, cererea de finanţare respectivă va fi respinsă.**

1. **Evaluarea tehnică** – fiecare cerere de finanţare care îndeplineşte criteriile administrative şi de eligibilitate, va fi evaluată de către Operatorul de Program. Evaluarea tehnică va fi efectuată pe baza următoarelor criterii:

|  |  |
| --- | --- |
| **Evaluare tehnică** | **Evaluare** |
| 1. **Contribuţia la obiectivele programului:**  * acţiunea de parteneriat contribuie la obiectivele Programului; * acțiunea de parteneriat contribuie la întărirea relaţiilor bilaterale. | 20 |
| 1. **Justificarea acţiunii de parteneriat:**  * descrierea acțiunii: concept, obiective; * rezultate aşteptate ale acţiunii de parteneriat; * coerența acțiunii bilaterale cu proiectul/proiectele din cadrul Programului | 20 |
| 1. **Descrierea acţiunii de parteneriat:**  * descrierea organizaţiei potenţialului partener în corelaţie cu aria de colaborare; * corelaţia dintre expertiza / experienţa solicitantului cu cea a potenţialului partener de proiect pentru rolurile propuse în cadrul viitorului proiect; * activităţile planificate pentru acţiunea de parteneriat (planul acțiunii). | 20 |
| 1. **Bugetul** este echilibrat şi realist, realizat în concordanţă cu activităţile propuse. | 40 |

**Pentru ca o cerere să fie propusă pentru finanţare, trebuie să obţină cel puțin 70 de puncte.** Scorul unei cereri de finanţare eligibile trebuie să includă puncte pentru fiecare dintre cele patru criterii de evaluare. **Obținerea unui scor nul pentru oricare dintre criteriile de evaluare determină respingerea cererii.**

# 6. CONTRACTARE

Solicitanţii care au transmis o cerere de finanţare care îndeplinește toate criteriile descrise anterior şi au fost selectate pentru finanţare, vor fi contactați şi vor semna un contract de finanţare pentru acţiuni bilaterale cu Operatorul de Program. Contractul va stabili condiţiile finanţării, rolurile şi responsabilităţile părţilor, va include termene de plată, rambursare şi formatul rapoartelor.

# 7. RAPORTARE ŞI PLĂŢI

La sfârşitul perioadei de implementare, beneficiarii vor trebui să transmită **un raport final** – Anexa 5 (însoţit de o cerere de rambursare – Anexa 6).

Toate cheltuielile incluse în raport trebuie să fie însoţite de documente justificative.

Rambursarea cheltuielilor efectuate în cadrul contractului de finanţare va fi făcută într-o singură tranşă, la sfârşitul acţiunii, cu condiția aprobării raportului final şi a cererii de rambursare.

In cadrul acțiunii de parteneriat nu este permisă utilizarea fondurilor disponibile în cadrul proiectului.

# 8. INFORMAŢII SUPLIMENTARE

Solicitanţii pot transmite cereri de clarificări legate de această cerere de propuneri prin telefon, e-mail sau fax la:

**Unitatea de Management a Proiectului**

**Ministerul Culturii**

[**office@fonduri-diversitate.ro**](mailto:office@fonduri-diversitate.ro)

**Tel.: 021 2228479, Fax: 021 2244512**

De asemenea, informaţiile legate de această cerere de propuneri şi despre Program se găsesc pe pagina de Internet a Programului: [www.fonduri-diversitate.ro](file:///C:\Users\Cimec\AppData\Local\Microsoft\Windows\Temporary%20Internet%20Files\Low\Content.IE5\JCOT1TL4\www.fonduri-diversitate.ro).